wickkiey/tamil-wikipedia-markdown huggingface dataset:
# பெரும்திருக்கோவில்

கேரளத்திலுள்ள சில பழமைவாய்ந்த கோவில்களை **பெரும்திருக்கோவில்** என்று குறிப்பிடுகின்றனர். கேரளக் கோவில் கட்டிடக் கலையின் இன்றியமையாத பஞ்சப்பிராகாரங்கள் அனைத்தும் அமைந்துள்ள கோவில் என்பது தான் இவ்வாறு குறிப்பிடுவதற்கான தகுதியை அளிக்கிறது. கருவறை (பிம்பம், அல்லது விக்கிரகம்), நாலம்பலம் (கோவிலை வலம்வரும் பகுதி), விளக்குமாடம், உள்ளேயும் வெளியேயுமுள்ள பலிபீடங்கள், சேவிக்கும் மண்டபம், போன்றவை உள்ளிட்ட கர்ப்பக்கிரகத்துக்கு சுற்றிலுமுள்ள ஐந்து (பஞ்ச) பிராகாரங்களே இவை.  

## கேரள கோவில்களின் கட்டிடக்கலை
இந்தியாவிலுள்ள பிற பகுதிகளிலுள்ள கோவில் கட்டிடக் கலையிலிருந்து மாறுபட்ட கட்டிடக் கலையே கேரளத்தின் பழைமை வாய்ந்த கோவில்களில் பயன்படுத்தப்பட்டு வந்தது. பொதுவாக *கேரள பாணி* என அறியப்படும் இந்த மாதிரியில் *திராவிட பாணி* என்று அறியப்படும் மாதிரியிலுள்ள செதுக்கப்பட்ட தெய்வீக வண்ண உருவங்களின் வரிசைகளோ, பரந்த தன்மையோ, உயர்ந்த கோபுர அமைப்பையோ காண இயலாது. மாறாக, அவை மிகவும் சுத்தமாகவும், எளிமையாகவும், ஏராளமான காற்று மற்றும் வெளிச்சத்தை அனுமதிக்கும் வகையிலும் கட்டப்பட்டு வந்தன. இந்த பூர்வீக பாணி கேரளத்தின் தனித்துவமாகும். இவை பொதுவாக செம்புரைக்கல், செங்கல் மற்றும் மரத்தினால் செய்யப்படுகின்றன. பதினாறாவது நூற்றாண்டின் இறுதி வரை தமிழ்க் கட்டிடக்கலையின் செழுமை கேரள மக்களுக்குத் தெரியாது என்று தான் கருத வேண்டும். இது முதன்முதலில் கேரளாவில் திருவனந்தபுரத்தில் உள்ள பத்மநாபசுவாமி கோவிலில் அறிமுகப்படுத்தப்பட்டது.  

கேரள கோவில்களின் மையப் பகுதி (கர்ப்பக்கிருகம்) என்று அழைக்கப்படுகிறது. இந்த பிராகாரத்தில் துணைசன்னதிகளும் இருக்கும். வெளிப்புற முற்றத்தில் பொதுவாக துணை கோவில்கள் மற்றும் விருப்பத்துக்கேற்ப கோவில் குளம் ஒன்றும் இருக்கும். சரிவான கூரைகளும், ஆடம்பரமான மர அமைப்புகளும் கேரளாவில் உள்ள கோவில்களின் சிறப்பு என்று சொன்னால் தவறில்லை. அபரிமிதமான பருவமழையால் ஆசீர்வதிக்கப்பட்ட இப்பகுதியின் புவியியல், கேரளாவின் கட்டிடக்கலையை பெரிய அளவில் பாதித்துள்ளது என்பதன் சான்றே இது.  

## கேரளத்தின் பெரும்திருக்கோவில்கள்
கேரளத்தின் பெரும்திருக்கோவில்கள் அமைந்துள்ள மாவட்டங்களாவன, எர்ணாகுளம், திருச்சூர், பாலக்காடு, மலப்புறம், ஆகியவையாகும்.  

1. உதயம்பேரூர் ஏகாதசி பெரும்திருக்கோவில், எர்ணாகுளம் மாவட்டம்
1. பாழூர் பெரும்திருக்கோவில், எர்ணாகுளம் மாவட்டம்
1. இராமமங்கலம் பெரும்திருக்கோவில், எர்ணாகுளம் மாவட்டம்
1. முளையங்காவு பெரும்திருக்கோவில், பாலக்காடு மாவட்டம்
1. ஆலத்தியூர் அனுமன் கோவில், மலப்புறம் மாவட்டம்
1. தளிப்பறம்பு ராஜராஜேசுவரர் கோவில், கண்ணூர் மாவட்டம்
# விவேக் பாட்டீல்

**விவேகானந்த் சங்கர் பாட்டீல்** (*Vivekanand Shankar Patil*) இந்தியாவின் விவசாயிகள் மற்றும் தொழிலாளர் கட்சியின் அரசியல்வாதி ஆவார். மேலும் கர்னாலா விளையாட்டு அகாடமியின் நிறுவனர் ஆவார்.  

பாட்டீல் மூன்று முறை மகாராட்டிரா சட்டமன்றத்தில் பன்வெல் தொகுதியை பிரதிநிதித்துவப்படுத்தினார். பன்வெல் பிரிக்கப்பட்டதால், பிறகு ஊரன் தொகுதியை பிரதிநிதித்துவப்படுத்தினார்.  

2014 ஆம் ஆண்டு பாராளுமன்ற தேர்தலில் உரானில் போட்டியிட்டார். ஆனால் 55,320 வாக்குகள் மட்டுமே பெற்றார். சிவசேனா கட்சியின் மனோகர் போயரிடம் தோற்றார். தேர்தலுக்குப் பிறகு, போட்டி அரசியல்வாதியான பிரசாந்த் தாக்கூருக்கு எதிராக பொது நல வழக்கைத் தொடரப்போவதாக மிரட்டினார்.  

பணமோசடி இவர் செய்ததாகக் கண்டறியப்பட்டு, இவரைக் கைது செய்ய இந்திய அரசின் அமலாக்க இயக்குனரகம் 2021 ஆம் ஆண்டு சூன் மாதம் 15 தேதியன்று கைது உத்தரவு பிறப்பித்தது.
# பிரேம் சந்த் பைரவா


**பிரேம் சந்த் பைரவரா** (*Prem Chand Bairwa*) (பிறப்பு:31 ஆகஸ்டு 1969) இந்தியாவின் இராஜஸ்தான் மாநில துணை முதலமைச்சரும் ; சட்டமன்ற உறுப்பினரும்; பாரதிய ஜனதா கட்சி அரசியல்வாதியும் ஆவார். இவருடன் தியா குமாரி என்பவரும் துணை முதலமைச்சராக தேர்வு செய்யப்பட்டார்.  

2023 இராஜஸ்தான் சட்டமன்றத் தேர்தலில் இவர் பாரதிய ஜனதா கட்சி சார்பாக தூது சட்டமன்றத் தொகுதியிலிருந்து இரண்டாவது முறையாக இராஜஸ்தான் சட்டப் பேரரவை உறுப்பினராகத் தேர்ந்தெடுக்கப்பட்டார். இவர் பட்டியல் சமூகத்தைச் சேர்ந்தவர்.
# பகதூர் சிங் தாகத்


**பகதூர் சிங் தாகத்** (*Bahadur Singh Dhakad*) (இறப்பு : 19 செப்டம்பர் 2007) இந்திய அரசியல்வாதி ஆவார். தாகத் இந்திய பொதுவுடைமைக் கட்சியின் (மார்க்சிசுட்) மத்தியக் குழு உறுப்பினராகவும், அக்கட்சியின் மத்தியப் பிரதேச மாநிலக் குழுச் செயலாளராகவும் இருந்தார்.  

1968 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) சேர்ந்தார். மேலும் விவசாயிகள் இயக்கத்தில் தீவிரமாக செயல்பட்டார். 1986 ஆம் ஆண்டு முதல் 2002 ஆம் ஆண்டு வரை, மத்தியப் பிரதேச மாநில விவசாயிகள் சபாவின் பொதுச் செயலாளராக இருந்தார். 1980 ஆம் ஆண்டு அக்கட்சியின் மாநிலக் குழுவுக்குத் தேர்ந்தெடுக்கப்பட்ட இவர், 1987 ஆம் ஆண்டு மாநிலச் செயலக உறுப்பினரானார். 2001 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) மாநிலக் குழுச் செயலாளராகத் தேர்ந்தெடுக்கப்பட்டார். 17வது கட்சி மாநாட்டில், கட்சியின் மத்திய குழுவிற்கு தேர்ந்தெடுக்கப்பட்டார்.  

2007 ஆம் ஆண்டு செப்டம்பர் மாதம் 19 ஆம் தேதியன்று குவாலியரில் மாரடைப்பு காரணமாக இறந்தார். இவருக்கு மனைவி, இரண்டு மகன்கள் மற்றும் இரண்டு மகள்கள் இருந்தனர்.
# இராம்விச்சார் நேதம்



**இராம்விச்சார் நேதம்** (*Ramvichar Netam*) இந்தியாவைச் சேர்ந்த ஓர் அரசியல்வாதியாவார். சத்தீசுகர் மாநிலத்திலிருந்து இவர் இந்திய நாடாளுமன்றத்தின் மேல் சபையான மாநிலங்களவையில் நாடாளுமன்ற உறுப்பினராக பணியாற்றியுள்ளார். இராமானுச்கஞ்சு தொகுதியிலிருந்து சத்தீசுகர் மாநிலத்தின் சட்டமன்ற உறுப்பினராக இருந்தார். இராமன் சிங்கின் அமைச்சரவையில் அமைச்சராகப் பணியாற்றினார். 2015 ஆம் ஆண்டில் அமித் சா தனது தேசிய அணியில் நேதாமை தேசிய செயலாளராக நியமித்தார். மேலும் 2016 ஆம் ஆண்டில் இவர் திரிவேந்திர சிங் ராவத்துடன் சார்க்கண்டு மாநில பாரதிய சனதா கட்சியின் இணை பொறுப்பாளராக நியமிக்கப்பட்டார்.  

2016 ஆம் ஆண்டு சூன் 11 ஆம் தேதி நடைபெற்ற மாநிலங்களவைத் தேர்தலுக்கு 2016 ஆம் ஆண்டு மே மாதம் 29 ஆம் தேதியன்று சத்தீசுகரில் இருந்து இவர் பாரதிய சனதா கட்சியின் வேட்பாளராகப் பரிந்துரைக்கப்பட்டார்.
# பழநிப் பதிற்றுப்பத்து அந்தாதி

**பழநிப் பதிற்றுப்பத்து அந்தாதி** என்னும் நூல் பழனி முருகனைப் போற்றிப் பாடப்பட்ட நூல். இதனை இயற்றியவர் சுப்பிரமணிய ஐயர். இந்த நூலுக்குச் பலரது சாத்துகவிகள் உள்ளன.  

## பாடல் - எடுத்துக்காட்டு
1  
<poem>உரைக்கரிய திருப்புகழை உரைத்து உரைத்து உன் திரு உளத்தைக்  
கரைக்கவும் என்பொருட்டு அஃது கரையாத பரிசு என்னோ  
பரைக்கு ஒரு மைந்தா பழநிப் பண்ணவனே நீ இறை கொள்  
வரைக் குலத்துள் ஒரு வரையோ நின் மனதும் வகுத்தருளே </poem>  
2  
<poem>உள்ளபடி சொல்வது இது உன் திருவடிக்கு  
எள் அளவும் அன்பு செயல் என்றும் இலன் என்னை  
அள்ளல் நரகத்திடை அமிழ்த்தல் ஒழி பின்னர்  
விள்ளரும் எழில் பழநி வேந்த புகல் நீயே </poem>  
3  
<poem>ஆளாகி, நின்ன சிறு தொண்டு இயற்றி அறியாத பொய்யன் எனினும்  
மீளாத காதலொடு நின்னை நாளும் வினையேன் வழுத்தவிலேயோ  
வாளா இருத்தல் அழகோ அருட்கு மயில் ஏறி ஆள வருவாய்  
கேளாது நல்கும் பழநிக்கண் ஏய்ந்த கிரியில் கலந்த துரையே </poem>  

## இதனையும் காண்க
திரு உறந்தைப் பதிற்றுப்பத்து அந்தாதி  

## மேற்கோள்
# நீலச்சிறகு மின்லா



**நீலச்சிறகு மின்லா** (***ஆக்டினோடுரா சயனோரோப்டெரா***), **நீலச்சிறகு சிவா** என்றும் அழைக்கப்படுகிறது. இது லியோத்ரிச்சிடே குடும்பத்தில் உள்ள ஒரு பறவை சிற்றினமாகும்.  

இது கடந்த காலத்தில் *மின்லா* பேரினத்திலும், *சிவா* என்ற ஒற்றைச் சிற்றினப் பேரினத்திலும் வைக்கப்பட்டது.  

நீலச்சிறகு மின்லா, வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து, திபெத் மற்றும் வியட்நாம் ஆகிய நாடுகளில் உள்ள இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# வரி மார்பு பட்டைச்சிறகி



**வரிமார்பு பட்டைச்சிறகி** (*Streak-throated barwing*)(***ஆக்டினோடுரா வால்டெனி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது மேற்கு யுன்னான், தெற்கு திபெத்து, வடகிழக்கு இந்தியா மற்றும் மியான்மர் ஆகிய நாடுகளில் காணப்படுகிறது.  

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடு ஆகும்.
# துரு முதுகு பட்டைச்சிறகி



**துரு முதுகு பட்டைச்சிறகி** (*Rusty-fronted barwing*)(*ஆக்டினோடுரா எகெர்டோனி*) என்பது சிரிப்பான் பறவைக் குடும்பத்தைச் (லியோத்ரிச்சிடே) சேர்ந்த பறவை சிற்றினமாகும்.  

இது தென்கிழக்காசியாவில் இமயமலை முதல் வடகிழக்கு மியான்மர் வரை காணப்படுகிறது. இதன் இயற்கையான வாழிடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## படங்கள்
# வரி பட்டைச்சிறகி



**வரி பட்டைச்சிறகி** (*Streaked barwing*)(*ஆக்டினோடுரா சோலியே*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது சீனா மற்றும் வியட்நாமில் காணப்படுகிறது. இதன் இயற்கை வாழிவிடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# எமிலி அவுசுடாலெட்


**ஜியான் - பிரடெரிக்-எமிலி அவுசுடாலெட்டு** (*Jean-Frédéric Émile Oustalet*)(24 ஆகத்து 1844 - 23 அக்டோபர் 1905) என்பவர் பிரான்சு நாட்டினைச் சார்ந்த விலங்கியல் நிபுணர் ஆவார். இவர் பறவையியலுக்கு பெரிதும் பங்களித்துள்ளார்.  

## பணி
அவுசுடாலெட்டு தூப்சு துறையில் மான்ட்பெலியார்டில் பிறந்தார். இவர் உயர் கல்விப் பள்ளியில் கல்வி பயின்றார். இவரது முதல் அறிவியல் பணி தட்டாரப்பூச்சிகளின் இளம் உயிரிகள் சுவாச உறுப்புகள் குறித்ததாக இருந்தது. இவர் தேசிய இயற்கை வரலாற்று அருங்காட்சியகத்தில் பணியாற்றினார். இங்கு இவர் ஜூல்ஸ் வெர்ரோக்ஸுக்குப் பிறகு 1875-ல் உதவி-இயற்கை நிபுணராக பதவியேற்றார். 1900ஆம் ஆண்டில் இவர் அல்போன்ஸ் மில்னே-எட்வர்ட்ஸ்க்குப் பிறகு பாலூட்டியியல் பேராசிரியரானார். இது வெவ்வேறு தீவுகளிலிருந்து பெறபப்ட்ட லாகோ சிட்டுக்குருவிகள் இடையே வேறுபாடுகளை அவதானிப்பதாகக் கூறிய பார்ன் என்பவர்*பாசர் லேங்கோயென்சிசு பிராங்கோயென்சிசு* என்ற துணையினமாக அங்கீகரித்தார்.  

வியன்னா (1884), புடாபெஸ்ட் (1891), லண்டன் (1905) ஆகிய இடங்களில் நடந்த பன்னாட்டு பறவையியல் மாநாட்டில் அவுசுடாலெட் கலந்து கொண்டதோடு பாரிசு மாநாட்டிற்குத் (1900) தலைமை தாங்கினார்.  

## பெருமை
வாத்து இனம் *அனசு அவுசுடாலெட்டி* இவரது நினைவாகப் பெயரிடப்பட்டது. மலகாசி பச்சோந்தி சிற்றினம், *புர்சிபர் அவுசுடாலெட்டி* பிரான்சுவா மொக்கார்டால் அவுசுடாலெட் நினைவாக பெயரிடப்பட்டது.  

## இறப்பு
அவுசுடாலெட் பல வாரங்கள் நோய்வாய்ப்பட்ட பிறகு செயின்ட் காஸ்டில் (கோட்ஸ்-டு-நோர்ட்) இறந்தார்.  

## தேர்ந்தெடுக்கப்பட்ட படைப்புகள்
- 1874 : *Recherches sur les insectes fossiles des terrains tertiaires de la France*, (பிரான்சில் இருந்து மூன்றாம் நிலை பூச்சி படிமங்களின் ஆராய்ச்சி).
- 1877 : அர்மண்ட் டேவிட், *Les Oiseaux de la Chine*, (The Birds of China, இரண்டு தொகுதிகள்).
- 1878 : Alphonse Milne-Edwards உடன், *Études sur les Mammifères et les Oiseaux des Îles Comores*, (கொமோரோ தீவுகளின் பாலூட்டிகள் மற்றும் பறவைகள் பற்றிய ஆய்வுகள்).
- 1880-1881 : *Monographie des oiseaux de la famille des mégapodiidés*, (Megapodiidae குடும்பத்தின் பறவைகளின் மோனோகிராஃப், இரண்டு பாகங்கள்).
- 1889 : *Oiseaux dans le compte rendu de la mission scientifique du Cap Horn.* *1882-1883*, (கேப் ஹார்னின் அறிவியல் பணியின் அறிக்கையில் பறவைகள். 1882-1883).
- 1893 : *La Protection des oiseaux*, (The Protection of Birds) — 1895 இல் மறுபதிப்பு செய்யப்பட்டு 1900 இல் மீண்டும் திருத்தப்பட்டது.
- 1895 : *Les Mammifères et les Oiseaux des îles Mariannes*, ( மரியானா தீவுகளின் பாலூட்டிகள் மற்றும் பறவைகள், இரண்டு பாகங்கள்).
- 1899 : *Oiseaux du Cambodge, du Laos, de l'Annam et du Tonkin*, (கம்போடியா பறவைகள், லாவோஸ், அன்னம் மற்றும் டோன்கின்).
# வியட்நாம் குட்டியா



**வியட்நாம் குட்டியா** (*Vietnamese cutia)(குட்டியா லெகாலெனி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும் . இது லாவோஸ் மற்றும் வியட்நாமில் காணப்படுகிறது.  

இது நீண்ட காலமாக இமயமலை குட்டியாவின் (*சி. நிபாலென்சிசு*) துணையினமாகக் கருதப்பட்டது. இது *குட்டியா* பேரினத்தை ஒற்றி வகை உயிரலகினை உருவாக்கியது. சமீபத்திய காலங்களில், இது சிற்றின நிலைக்குத் தரம் உயர்த்தப்படுகிறது.  

இதன் இயற்கை வாழிடம் வெப்பமண்டல ஈரமான மலைக் காடுகள் ஆகும். வியட்நாம் குட்டியா பன்னாட்டு இயற்கைப் பாதுகாப்புச் சங்கத்தினால்<nowiki/>அச்சுறுத்தப்பட்ட இனமாகக் கருதப்படவில்லை, ஆனால் இதன் வரம்பு இதன் மேற்கத்திய உறவினரை விட மிகவும் கட்டுப்படுத்தப்பட்டதாக இருப்பதால், பிளவுக்குப் பிறகு இது அச்சுறு நிலையை அண்மித்த இனமாக<nowiki/>வகைப்படுத்தப்படுகிறது.
# இப்ராகிம் தேனிசுமந்த்


**இப்ராகிம் தேனிசுமந்த்** (*Ibrahim Danishmand*) 16 ஆம் நூற்றாண்டின் ஜமீந்தாரும் , இசுலாமிய அறிஞரும், மற்றும் காதிரியா சூபிப் பள்ளியைச் சேர்ந்தவரும் ஆவார். தனது வாழ்நாளில் நன்கு மதிக்கப்பட்ட தேனிசுமந்த் பல இசுலாமிய மற்றும் மதச்சார்பற்றப் பாடங்களில் நிபுணராகக் கருதப்பட்டார். வங்காளத்தில் செயல்பட்டு மதத்தைப் பரப்பிய காதிரியா வரிசையில் இவர் முதன்மையானவர் என்று நம்பப்படுகிறது.  

## ஆரம்ப கால வாழ்க்கை
சையது குடும்பத்தில் பிறந்த இவரது சரியான தோற்றம் குறித்து மாறுபட்ட கருத்துக்கள் உள்ளன. இவர் 16 ஆம் நூற்றாண்டில் வங்காளத்திற்கு குடிபெயர்ந்த ஈரானைப் பூர்வீகமாகக் கொண்டவர் என்பது ஒரு கருத்து. எனவே மத்திய ஆசியா மற்றும் பெர்சியாவிலிருந்து வங்காள சுல்தான் அலாவுதீன் ஹுசைன் ஷாவால் தனது இராச்சியத்தின் நிர்வாகத்தில் உதவுவதற்காக அழைக்கப்பட்ட பல சையதுகளில் இவரும் ஒருவராக இருக்கலாம்.  

மாற்றாக, வரலாற்றாசிரியர் அச்யுத் சரண் சௌத்ரி இவரை சூபித் துறவி சையத் நசிருதீனின் கொள்ளுப் பேரன் என்றும், 13 ஆம் நூற்றாண்டில் வங்காளத்தில் தாரப் சையது குடும்பத்தைச் சேர்ந்தவர் என்றும் கூறுகிறார்.  

## வாழ்க்கை
ஒரு சிறந்த எழுத்தாளரான, சையத் இப்ராகிம் இசுலாத்தின் பல பகுதிகளைக் கற்றுக்கொண்டார். இருப்பினும் இவர் குறிப்பாக தஸவ்வுஃப் மீது கவனம் செலுத்தினார். இவரது அறிவிற்காக இவர் தேனிசுமந்த் (புத்திசாலி) என்று அழைக்கப்பட்டார். இவரது வழிகாட்டுதலின் கீழ், இந்து இராஜ்புத்திர பிரபு காளிதாஸ் கஸ்தானி இசுலாத்திற்கு மாறினார். பின்னர், கஸ்தானி சுலைமான் கான் என்ற பெயரையும் பெற்றார். முகலாயப் பேரரசுக்கு எதிரான கிளர்ச்சியில் பரோ-புயானை வழிநடத்திய பிரபலமான இசா கானின் தந்தையாவார்.  

சையது இப்ராகிம் பாரசீக மற்றும் அரபு மொழிகளில் சிறந்த அறிஞராக இருந்தார்.இந்தக் காரணத்தால் இவர் லௌதி சுல்தானால் அங்கீகரிக்கப்பட்டார். சுல்தானிடமிருந்து *மாலிக் அல்-உலமா* (அறிஞர்களின் ராஜா) என்ற பட்டத்தைப் பெற்றார். மேலும் கௌரவமான *குத்புல்-ஆசிகீன்* (காதலர்களின் மையம்) என அவர்களால் அறியப்பட்டார். ஒரு கட்டத்தில், இவருக்கு வங்காள சுல்தானால் சோனார்கானில் நில வரி விலக்கு அளிக்கப்பட்டது. பின்னர் சில்ஹெட்டில் உள்ள தாராபில் உள்ள இவரது முந்தைய சொத்துக்களும் மாற்றப்பட்டது. இங்கே, அவர் ஒரு மதப் பள்ளியை நிறுவினார், அங்கிருந்து கொண்டு இவர் இசுலாத்தை போதித்தார். இந்த நடைமுறை இவரது சந்ததியினராலும் மற்றும் இவரது ஆன்மீக வாரிசுகளாலும் தொடர்ந்தது.  

இறுதியில் இவர் பல குடும்ப உறுப்பினர்கள் மற்றும் பிற இசுலாமிய பிரமுகர்கள் அடக்கம் செய்யப்படும் சோனார்கானில் அமைந்துள்ள 15 ஆம் நூற்றாண்டைச் சேர்ந்த பத் ஷா பள்ளிவாசலுக்கு அருகில் உள்ள கல்லறை வளாகத்தில் அடக்கம் செய்யப்பட்டார். தற்போது இது ஒரு புனிதத் தலமாக கருதப்பட்டு பக்தர்கள் வருகை தருகின்றனர்.  

## குடும்பம்
சையது இப்ராகிம் வங்காள சுல்தானின் மூத்த மகளை மணந்தார் என்று பல ஆதாரங்கள் கூறுகின்றன, அவருடைய பெயர் ரௌசன் அக்தர் பானுவாக இருக்கலாம். இருப்பினும், இந்த சுல்தானின் சரியான அடையாளம் குறித்து சில கருத்து வேறுபாடுகள் உள்ளன. பரிந்துரைகளில் கடைசி இலியாஸ் ஷாஹி ஆட்சியாளர் ஜலாலுதீன் பதே ஷா, உசைன் ஷாஹி வம்சத்தைச் சேர்ந்த அலாவுதீன் உசைன் சா அல்லது அவரது மகன் கியாசுதீன் மக்மூத் சா ஆகியோர்களில் ஒருவராக இருக்கலாம். இந்த திருமணத்தின் மூலம் சையது இப்ராகிமுக்கு மூசா, ஈசா, யூசுப் மற்றும் ஈசாக் ஆகிய நான்கு மகன்கள் பிறந்தனர். இருக்கு பாத்திமா பீபி என்ற ஒரு மகளும் (அல்லது பேத்தி) இருந்தார். அவர் பின்னர் ஈசா கானின் மனைவியாகி மூசா கான் என்ற மகனைப் பெற்றெடுத்தார்.  

இவரது சந்ததியினர் சோனார்கானில் முக்கியமான ஜமீந்தார்களாக இருந்தனர். அவர்களில் வரலாற்றாசிரியர் சையது முகமது தைஃபூரும் உள்ளார்.
# பிரேம் சிங் ரத்தோர்



**பிரேம் சிங் ரத்தோர்** (*Prem Singh Rathore*) இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தின் ஐதராபாத்தைச் சேர்ந்த இவர் தெலுங்கானா சட்டப் பேரவையில் கோசாமகால் சட்டமன்றத் தொகுதியை பிரதிநிதித்துவப்படுத்தினார். பாரதிய சனதா கட்சியின் உறுப்பினராகச் செயல்பட்டார். தனது அரசியல் வாழ்க்கையின் தொடக்கத்தில் பாரதிய சனதா கட்சி சட்டமன்ற உறுப்பினராக பொறுப்பு வகித்தார்.  

பிரிக்கப்படாத ஆந்திரப் பிரதேசத்தின் போது பாரதிய சனதா கட்சியின் மாநிலத் துணைத் தலைவராகவும், பொதுச் செயலாளராகவும் இருந்தார், பின்னர் ஐதராபாத்து நகரத் தலைவராகவும், சுற்றியுள்ள மாவட்டங்களின் பொறுப்பாளராகவும் இருந்தார்.  

சிறிது காலம் தெலுங்கானா இராசுட்ரிய சமிதி கட்சியில் இருந்தார். கே.சந்திரசேகர் ராவ் அரசாங்கத்தின் அமைச்சரவையில் அமைச்சர் பதவிக்கு இணையான முசி ஆற்றங்கரை மேம்பாட்டு ஆணையத்தின் தலைவராகப் பணியாற்றினார்.  

2018 ஆம் ஆண்டு நடைபெற்ற தெலுங்கானா சட்டப் பேரவைத் தேர்தலில், தெலுங்கானா இராசுட்ரிய சமிதி வேட்பாளராக, பாரதிய சனதா கட்சியின் வேட்பாளர் டி. ராசா சிங்கிடம் ரத்தோர் தோல்வியடைந்தார்.  

தெலுங்கானா மாநில தேர்தலுக்கு முன்பு 2023 ஆம் ஆண்டில் மீண்டும் பாரதிய சனதா கட்சியில் சேர்ந்தார். பாரதிய சனதா கட்சியில் இவர் நுழைந்தது டி.ராசா சிங்குக்கு கோசாமகால் வாக்குகளைப் பெற உதவியது, அவரது மூன்றாவது பதவிக்கும் கணிசமாக உதவியது.  

## அரசியல் வாழ்க்கை
பாரதிய சனதா கட்சிக்கு மாறுவதற்கு முன்பு, இரத்தோர் தெலுங்கு தேசம் கட்சியில் தனது வாழ்க்கையைத் தொடங்கினார். 1999 ஆம் ஆண்டு தேர்தலின் போது, ஐதராபாத்தில் உள்ள மஹராச்கஞ்சு தொகுதியில் இருந்து, பின்னர் கோசாமகால் சட்டமன்றத் தொகுதி என அழைக்கப்பட்ட தொகுதியிலிருந்து, பாரதிய சனதா கட்சிக்கு பைரோன் சிங் செகாவத்தால் பரிந்துரைக்கப்பட்டார். 1999 தேர்தலில் பாரதிய சனதா கட்சி வேட்பாளராக வெற்றி பெற்றார், இவரது பதவிக்காலம் தொகுதிக்குள் மேலும் வளர்ச்சிக்கு வழிவகுத்தது. 2013 ஆம் ஆண்டு முதல் 2016 ஆம் ஆண்டு வரை, இவர் பாரதிய சனதா கட்சியின் பிரதிநிதியாக நகரத் தலைவராக இருந்தார் மேலும் ஐந்து சட்டமன்றத் தொகுதிகளில் இக்கட்சியை வெற்றிபெறச் செய்த பெருமைக்குரியவராகவும் இருந்தார். கட்சியிலிருந்து பதவி விலகிய பின்னர் 2018 ஆம் ஆண்டு நடைபெற்ற தேர்தலில் அக்கட்சி ஒரு இடத்தை மட்டுமே வென்றது.  

2016 ஆம் ஆண்டில், ரத்தோர் தெலுங்கானா இராசுட்ரிய சமிதிக்கு மாறினார், அக்கட்சி இப்போது பாரத் இராசுடிர சமிதி என்று அழைக்கப்படுகிறது.  

கட்சி புதியவர்களுக்கு வய்ப்புகளை விற்கிறது என்றும் மூத்த வீரர்களுக்கு மதிப்பளிக்கவில்லை என்றும் காரணம் கூறி இவர் பாரதிய சனதா கட்சியிலிருந்து விலகினார்.  

முசி ஆற்றங்கரை மேம்பாட்டு ஆணையத்தின் தலைவராக இரத்தோரை முதல்வர் கே. சந்திரசேகர் ராவ் இந்த பதவி, அமைச்சரவை அமைச்சருக்கு இணையான பதவியாகும். முசி நதிக்கரையின் மேம்பாடு மற்றும் அழகுபடுத்தலை மேற்பார்வையிடும் பொறுப்பையும் இப்பதவி இரத்தோருக்கு வழங்கியது.  

2018 ஆம் ஆண்டு தெலுங்கானா சட்டப் பேரவைத் தேர்தலில் இவரது வேட்புமனுவானது கோசாமகாலில் பாரத் இராசுட்ரிய சமிதிக்கு குறிப்பிடத்தக்க எழுச்சியைக் கொடுத்தது, ஓரளவு முன்னிலையில் இருந்து தொகுதியில் குறிப்பிடத்தக்க சக்தியாக மாற்றப்பட்டது.  

2023 ஆம் ஆண்டு நிலவரப்படி, மாநிலத் தேர்தலுக்கு முன்பு இவர் மீண்டும் பாரதிய சனதா கட்சியில் இணைந்தார்.
# முக்தேசுவரர் கோயில், காஞ்சிபுரம்



**முக்தேசுவரர் கோயில்** (**Muktesvara Temple)** என்பது இந்தியாவின் தமிழ்நாட்டிலுள்ள காஞ்சிபுரம் மாவட்டத்தில் இருக்கும் ஒரு இந்துக் கோயிலாகும் . சிவன் மூலவராக வணங்கப்படும் இந்த கோயில் பல்லவர்களால் கட்டப்பட்டது என்று அறியப்படுகிறது. இங்கு, இரண்டாம் நந்திவர்மன் காலத்து கல்வெட்டுகள் காணப்படுகின்றன. அருள்மிகு திருமகரலீசுவரர் கோயில் இதற்கு அருகில் உள்ளது.
# பிரப் நினைவாலயம்



**பிரப் நினைவாலயம்** அல்லது **சி. எஸ். ஐ. பிரப் நினைவாலயம்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் ஈரோடு மாநகரில் அமைந்துள்ள ஒரு தென்னிந்தியத் திருச்சபை ஆகும். ஆஸ்திரேலியாவின் சவுத் வேல்ஸ் பகுதியின் ஒரு கிறித்தவ மத போதகரான Rev. அந்தோணி வாட்சன் பிரப் என்பவரால் கி. பி. 1930ஆம் ஆண்டு இத்திருத்தலம் உருவாக்கப்பட்டது. பிரப், ஈரோடு மாவட்டத்தில் 1897 முதல் 1933 வரை கிறித்தவ மத போதகராக சேவைகள் செய்து வந்தார்.  

## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, ஈரோடு மாநகரின் மீனாட்சி சுந்தரனார் சாலை (இதற்கு முன்னர் பிரப் சாலை (முந்தைய ஈரோடு நகராட்சி உறுப்பினராக இருந்த பிரப் என்பவரின் நினைவாக சாலையின் பெயர்)) சந்திப்பில் பன்னீர் செல்வம் பூங்கா அருகில் இத்தேவாலயம் அமையப் பெற்றுள்ளது.  
## விபரங்கள்
இந்த தேவாலயமானது, உரோமானிய மற்றும் கோத்திக் கலைகளின் கலவை கொண்ட முன்பக்கம், சிற்ப நுணுக்கங்கள், நேர்த்தியான தோரண வாயில்கள் ஆகியவற்றுடன் சிறப்புற விளங்குகிறது.  

ஒவ்வோர் ஆண்டும், ஆங்கிலப் புது வருடம் பிறக்கும் இரவில் ஆயிரக்கணக்கான மக்கள் இத்திருத்தலத்தின் முன் கூடி, புத்தாண்டை வரவேற்கின்றனர்.  
## உசாத்துணைகள்
# பீட்டர் அல்வாரெசு



**பீட்டர் அகசுடசு அல்வாரெசு** (*Peter Augustus Alvares*) இந்தியாவைச் சேர்ந்த ஓர் அரசியல்வாதியாவார். 1908-1975 ஆம் ஆண்டுகள் காலத்தில் இவர் வாழ்ந்தார். 1962 ஆம் ஆண்டு காலத்தில் போர்த்துகீசிய ஆட்சியிலிருந்து கோவா விடுவிக்கப்பட்ட பிறகு, வடக்கு கோவா மக்களவைத் தொகுதியிலிருந்து முதல் நாடாளுமன்ற உறுப்பினராகத் தேர்ந்தெடுக்கப்பட்டார். பின்னர் இத்தொகுதி பஞ்சிம் தொகுதி என அழைக்கப்படுகிறது. 1968 ஆம் ஆண்டு முதல் 1973 ஆம் ஆண்டு வரை அனைத்திந்திய இரயில்வே ஆண்கள் கூட்டமைப்பின் தலைவராகவும், 1957 ஆம் ஆண்டு முதல் 1968 ஆம் ஆண்டு வரை இதன் பொதுச் செயலாளராகவும் பணியாற்றினார்.
# விஜய் சர்மா



**விஜய் சர்மா** (Vijay Sharma), இந்தியாவின் சத்தீஸ்கர் மாநிலத்தின் துணை முதலமைச்சரும் , பாரதிய ஜனதா கட்சி அரசியல்வாதியும் ஆவார். 2023 சத்தீஸ்கர் சட்டப் பேரவைத் தேர்ததலில் இவர் கவர்தா சட்டமன்றத் தொகுதியிலிருந்து சத்தீசுகர் சட்டப் பேரவைக்கு தேர்ந்தெடுக்கப்பட்டார்.  

இவர் சத்தீஸ்கர் மாநில பாரதிய ஜனதா யுவ மோர்ச்சா மற்றும் பாரதிய ஜனதா கட்சியின் மாநிலப் பொதுச் செயலாளராகவும் பணியாற்றியவர்.  

## இதனையும் காண்க
- சத்தீசுகர் சட்டப் பேரவை
- சத்தீசுகர் முதலமைச்சர்களின் பட்டியல்
# சித்தார்த் குஞ்சலியெங்கர்



**சித்தார்த் சீபாத் குஞ்சலியெங்கர்** (*Sidharth Sripad Kuncalienker*) கோவா சட்டப் பேரவையின் முன்னாள் உறுப்பினர் ஆவார். மனோகர் பாரிக்கருக்குப் பதிலாக பனாசி தொகுதியில் இருந்து இடைத்தேர்தலில் தேர்ந்தெடுக்கப்பட்டுள்ளார். பாரதிய சனதா கட்சியை சேர்ந்தவர் ஆவார். 2017 ஆம் ஆண்டு மே மாதம் 10 ஆம் தேதியன்று, கோவா முதல்வர் மனோகர் பாரிக்கரை பனாசி தொகுதியில் போட்டியிட அனுமதிப்பதற்காக குன்காலியெங்கர் பதவி விலகல் செய்தார்.  

## இடுகைகள்
பொருளாதார மேம்பாட்டுக் கழகத்தின் தலைவராக இருந்தார்.
# ராம்சி லால் யாதவ்


**ராம்சிலால் யாதவா** (*Ramjilal Yadava*) (பிறப்பு : 05 மே 1922) இந்திய நாட்டின் அரசியல்வாதி மற்றும் 6வது மக்களவை உறுப்பினராக இருந்தார். இவர் 1952 ஆம் ஆண்டில் இராசத்தான் சட்டமன்றத்திற்கு தேர்ந்தெடுக்கப்பட்டபோது தனது அரசியல் வாழ்க்கையைத் தொடங்கினார். 1977 ஆம் ஆண்டு சனதா கட்சி வேட்பாளராக ஆல்வாரில் இருந்து மக்களவைக்கும், 1989 ஆம் ஆண்டு சனதா தள வேட்பாளராகவும் தேர்ந்தெடுக்கப்பட்டார்.
# தாக்கூர் ராம் லால்

**தாக்கூர் ராம் லால்** (*Thakur Ram Lal*)(7 சூலை 1929 &ndash; 6 சூலை 2002) என்பவர் ஓர் இந்திய அரசியல்வாதி மற்றும் இமாச்சலப் பிரதேசத்தில் இந்தியத் தேசிய காங்கிரசின் தலைவர் ஆவார்.  

## சட்டமன்ற உறுப்பினராக
லால் 1957-ல் ஜுப்பல் கோட்காய் சட்டமன்றத் தொகுதியிலிருந்து இமாச்சலப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். பின்னர், 1962, 1967, 1977, 1980 மற்றும் 1982 ஆகிய ஆண்டுகளில் இதே தொகுதியிலிருந்து இமாச்சலப் பிரதேச சட்டமன்றத்திற்கு மீண்டும் தேர்ந்தெடுக்கப்பட்டார். இவர் இந்திய அரசின் அறிவியல் மற்றும் தொழில்நுட்ப அமைச்சராகவும் இருந்தார்.  

## முதல்வராக
இவர் 28 சனவரி 1977-ல் இமாச்சலப் பிரதேசத்தின் இரண்டாவது முதலமைச்சரானார். இதனைத் தொடர்ந்து 30 ஏப்ரல் 1977 வரை பதவியிலிருந்தார். 1977 சூன் 29 முதல் 1980 பிப்ரவரி 13 வரை இமாச்சலப் பிரதேச சட்டமன்றத்தின் எதிர்க்கட்சித் தலைவராக இருந்தார். பின்னர் லால் மீண்டும் 14 பிப்ரவரி 1980 அன்று மாநிலத்தின் முதலமைச்சராகப் பொறுப்பேற்று 7 ஏப்ரல் 1983 வரை பதவியிலிருந்தார்.  

## ஆளுநராக
1983 ஆகத்து 15 முதல் 29 ஆகத்து 1984 வரை ஆந்திரப் பிரதேச ஆளுநராகப் பணியாற்றினார். ஆந்திரப் பிரதேசத்தின் நிதியமைச்சர் என்.பாசுகர் ராவை முதலமைச்சராக நியமித்ததால், இவருக்கு கெட்டப் பெயரானது. என். டி. ராமராவ் அமெரிக்காவில் அறுவை சிகிச்சை செய்துகொண்டிருந்தபோது பாசுகர ராவுக்கு 20% சட்டமன்ற உறுப்பினர்கள் ஆதரவு இல்லாதபோதும், அப்போதைய காங்கிரசு தலைமையின் உத்தரவின் பேரில் இந்த மாற்றம் செய்யப்பட்டதாகக் கூறப்படுகிறது. என். டி. ராமராவ் ஒரு வாரத்திற்குப் பிறகு ஆந்திராவின் தலைநகருக்குத் திரும்பினார். ஆனால் ராம் லால் முதல்வர் நியமனத்தில் பிடிவாதமாக இருந்தார். பின்னர் ராமராவ், லால் மற்றும் காங்கிரசுக்கு எதிராக பெரும் பிரச்சாரத்தைத் தொடங்கினார். 30 நாட்களுக்குப் பிறகு, இந்தியக் குடியரசுத் தலைவர் ஜெயில் சிங் ராம் லாலை பதவி நீக்கம் செய்தார். இதன் பின்னர் 3 நாட்களுக்குப் பிறகு என். டி. ராமராவ் மீண்டும் ஆந்திராவின் முதல்வரானார்.  

## அரசியல் வாழ்க்கை
1957 முதல் ஜுப்பல் கோட்காய் தொகுதியிலிருந்து 9 முறை அதிக வாக்கு வித்தியாசத்தில் சட்டமன்றத்திற்குத் தேர்ந்தெடுக்கப்பட்டவர் என்ற பெருமை ராம் லால் பெற்றுள்ளார். 1977-ம் ஆண்டு காங்கிரசு எதிர்ப்பு அலை மிக அதிகமாக இருந்த காலகட்டத்திலும், மொத்த வாக்குகளில் 60.2 சதவீதத்தைப் பெற்று மாநில சட்டமன்றத்திற்குத் தேர்ந்தெடுக்கப்பட்டார். 1983ஆம் ஆண்டு இவர் முதல்வர் பதவியிலிருந்து விலகிய பின்னர் முன்னாள் மத்திய இணை அமைச்சரான வீரபத்திர சிங் பதவியேற்றார். 1048 நாட்கள் முதலமைச்சராகப் பதவி வகித்தார்.  

## பின்னணி
தாக்கூர் ராம் லால் நான்கு மகள்கள், ஒரு பேரன் மற்றும் ஒரு பேத்தியும் இருந்தனர். இவரது பேரன் ரோஹித் தாக்கூர் ஜுப்பல்-கோட்காய் தொகுதியின் சட்டமன்ற உறுப்பினர் ஆவார்.  

## இறப்பு
லால் 6 சூலை 2002 அன்று பாரிய மாரடைப்பு ஏற்பட்டதைத் தொடர்ந்து சிம்லாவில் இறந்தார்.
# இமயமலை குட்டியா



**இமயமலை குட்டியா** (*Himalayan cutia*)(*குட்டியா நிபாலென்சிசு*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இதன் விலங்கியல் பெயர் இறுதியில் "நேபாளத்திலிருந்து *குத்யா* " என்று பொருள்படும், ஏனெனில் இந்த பறவைகளுக்கான நேபாளி பெயரிலிருந்து *குட்டியா* பெறப்பட்டது, மேலும் *நிபாலென்சிசு* என்பது இலத்தீன் மொழியில் "நேபாளத்திலிருந்து" என்பதாகும்.  

## பரவலும் வாழிடமும்
இந்த சிற்றினம் இமயமலைப் பகுதியில், இந்தியாவிலிருந்து வடக்கு தாய்லாந்து வரை வாழ்கிறது. தீபகற்ப மலேசியாவிலும் ஒரு துணையினம் காணப்படுகிறது. முன்னர் *குட்டியா* பேரினமானது ஒற்றை வகை உயிர்லகினைக் கொண்ட பேரினமாக இருந்தது. ஆனால் வியட்நாம் குட்டியா, நீண்ட காலமாக இமயமலைப் பறவையின் ஒரு துணையினமாக இருந்தது. சமீபத்தில் *கு. லெகாலெனி* சிற்றின நிலைக்கு உயர்த்தப்பட்டது. இதன் இயற்கையான வாழிடங்கள் வெப்பமண்டலத்திலிருந்து மிதவெப்பமண்டல ஈரப்பதமான மலைக்காடுகளாகும். இது உயரமான மலைகளின் வாழும் பறவையல்ல, இருப்பினும், அகன்ற இலைகள் கொண்ட காடுகளில் வாழ்கிறது. எ. கா. கருவாலி மரக் காடுகள் (*குவெர்கசு*) &ndash; அடிவாரத்தில் 1,500 மீ கடல் மட்டத்திற்கு மேல் அல்லது அதற்கு மேல். ஆனால் எப்போதாவது 2,500 மீ மேலேக் காணப்படும்.  

## பாதுகாப்பு
இமயமலை குட்டியா பன்னாட்டு இயற்கைப் பாதுகாப்புச் சங்கத்தால் அச்சுறுத்தப்பட்டதாகக் கருதப்படவில்லை. இது தீவாய்ப்புக் கவலை குறைந்த இனமாகக் கருதப்படுகிறது. பூட்டானில், இது மிகவும் சாதாரணமாகக் காணப்படும் சிற்றினமாக உள்ளது.  

## படங்கள்
# உயிர்த்த கிறித்து ஆலயம், பெரவள்ளூர்



**உயிர்த்த கிறிஸ்து ஆலயம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரவள்ளூர் புறநகர்ப் பகுதியில் அமையப் பெற்றுள்ள ஒரு கத்தோலிக்க திருத்தலம் ஆகும்.  
## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, பெரவள்ளூர் பகுதியின் பேப்பர் மில்ஸ் சாலையில் இத்திருத்தலம் அமைந்துள்ளது.  
## துணை திருத்தலங்கள்
கீழ்க்காணும் திருத்தலங்கள் பெரவள்ளூர் உயிர்த்த கிறிஸ்து ஆலயத்தின் துணை திருத்தலங்கள் ஆகும்:  

1. கொளத்தூர் பகுதியின் இலட்சுமிபுரம் புறநகர்ப் பகுதியில் அமைந்துள்ள ஆரோக்கிய மாதா ஆலயம்.
1. பெரம்பூர் பக்திக்கு அருகிலுள்ள ஜி. கே. எம். காலனி புறநகர்ப் பகுதியில் அமையப் பெற்றுள்ள கிறிஸ்து நாதர் ஆலயம்.
1. கொளத்தூர் பகுதியின் சீனிவாச நகர் புறநகர்ப் பகுதியில் அமைந்துள்ள திருஇருதய ஆண்டவர் ஆலயம்.

## உசாத்துணைகள்
# இலானியேலசு



**இலானியேலசு** (*Laniellus*) என்பது லியோத்ரிச்சிடே குடும்பத்தில் உள்ள பாசரைன் பறவை பேரினமாகும் .  

## வகைப்பாட்டியல்
இதன் சிற்றினங்கள் இரண்டும் முன்பு *குரோசியாசு* பேரினத்தின் கீழ் வகைப்படுத்தப்பட்டன. ஆனால் பன்னாட்டு விலங்கியல் பெயரிடல் விதிகளின் கீழ் *இலானியேலசு* சுவைன்சன், 1832-ல் *குரோசியாசு* தெம்மின்க், 1836ஐ விட முன்னுரிமை உள்ளது. மாதிரி இனம் புள்ளி குரோசியாசு ஆகும்.  

### சிற்றினங்கள்
இந்தப் பேரினம் இரண்டு சிற்றினங்களைக் கொண்டுள்ளது:  

- புள்ளி குரோசியாசு (*இலானியேலசு அல்போனோடடசு*)
- சாம்பல் தலை குரோசியாசு (*இலானியேலசு லாங்பியானிசு*)
# மகாராட்டிரா விலங்கு மற்றும் மீன் அறிவியல் பல்கலைக்கழகம்



**மகாராட்டிரா விலங்கு மற்றும் மீன்வள அறிவியல் பல்கலைக்கழகம்** (*Maharashtra Animal and Fishery Sciences University*) என்பது இந்தியாவின் மகாராட்டிரா மாநிலம் நாக்பூரை தலைமையிடமாகக் கொண்ட மகாராட்டிர மாநில பல்கலைக்கழகம் ஆகும். இது *மகாராட்டிரா விலங்கு மற்றும் மீன்வள அறிவியல் பல்கலைக்கழக சட்டம், 1998*-ன் கீழ் நிறுவப்பட்டது. இது அதிகாரப்பூர்வமாக 3 திசம்பர் 2000 அன்று மகாராட்டிராவில் உள்ள மற்ற நான்கு மாநில விவசாய பல்கலைக்கழகங்களில் கீழ் செயல்பட்ட 7 விவசாயக் கல்லூரிகளை உள்ளடக்கி நிறுவப்பட்டது.  

## கால்நடை அறிவியல் கல்லூரிகள்

- மும்பை கால்நடை மருத்துவக் கல்லூரி, மும்பை

- நாக்பூர் கால்நடை மருத்துவக் கல்லூரி, நாக்பூர்

- கால்நடை & விலங்கு அறிவியல் கல்லூரி, பர்பானி

- கால்நடை மற்றும் விலங்கு அறிவியல் கல்லூரி, உட்கிர்

- கிராந்திசிங் நானா பாட்டீல் கால்நடை அறிவியல் கல்லூரி, சிர்வால், சதாரா

- கால்நடை மற்றும் விலங்கு அறிவியல் முதுகலை நிறுவனம், அகோலா

## மீன்வளக் கல்லூரிகள்

- மீன்வள அறிவியல் கல்லூரி, தெலங்கானா, நாக்பூர்

- மீன்வள அறிவியல் கல்லூரி, உட்கிர்

## பால் தொழில்நுட்பம்

- பால் தொழில்நுட்பக் கல்லூரி, வருட், புசாத்

- பால் தொழில்நுட்பக் கல்லூரி,உட்கிர், லத்தூர்

## பிற

- நாக்பூர் வனவிலங்கு ஆராய்ச்சி மற்றும் பயிற்சி மையம், கோரேவாடா
# சாதா வெங்கட் ரெட்டி



**சாதா வெங்கட் ரெட்டி** (*Chada Venkat Reddy*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூன் மாதம் 30 ஆம் தேதியன்று இவர் பிறந்தார். இந்தியப் பொதுவுடமைக் கட்சியின் தலைவராக ஆந்திரப் பிரதேச அரசியலில் ஈடுபட்டார். 2004 ஆம் ஆண்டு நடைபெற்ற தேதியில் இந்துராதி தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2014 ஆம் ஆண்டு மே மாதத்தில் இந்திய பொதுவுடமைக் கட்சி தெலுங்கானா மாநில குழுவின் முதல் மாநில செயலாளராகத் தேர்ந்தெடுக்கப்பட்டார்.
# உருப்நாராயண் ராய்



**உருப்நாராயண் ராய்** (*Rupnarayan Roy*) இந்தியாவைச் சேர்ந்த ஓர் அரசியல்வாதியாவார். தோராயமாக இவர் 1908 ஆம் ஆண்டு பிறந்தார். இந்தியப் பொதுவுடமைக் கட்சியின் மூத்த உறுப்பினராக்ச் செயல்பட்டார். பிரிக்கப்படாத வங்காளத்தில் செயற்பட்ட இவர் பின்னர் வங்காளதேசத்தின் விவசாயத் தலைவராகவும் இருந்தார். 1946 ஆம் ஆண்டில் வங்காள சட்டமன்றத்திற்கு தேர்ந்தெடுக்கப்பட்ட மூன்று முதல் பொதுவுடைமைக் கட்சி சட்டமன்ற உறுப்பினர்களில் இவரும் ஒருவராவார். இவர் ஒரு தியாகியாக இறந்தார். சில குண்டர்கள் இவரது வீட்டிற்குள் நுழைந்து இரவில் படுக்கையில் இருந்து அவரை அழைத்து தலையை துண்டித்தனர்.  

ஒரு மார்க்சிய புரட்சியாளரான இவர் தெபாகா இயக்கத்தின் உயர்மட்ட அமைப்பாளர்களில் ஒருவராகவும் இருந்தார். பிரித்தானிய எதிர்ப்பு இயக்கத்தின் தலைவராகவும் ,பிரிக்கப்படாத வங்காளத்தின் சட்டமன்ற உறுப்பினராகவும், வங்காளதேச விடுதலைப் போரில் தேசிய அவாமி கட்சியின் கொரில்லா படையின் அமைப்பாளாராகவும் இருந்தார்.
# படுகை அணி

கணிதத்தில் **படுகை அணி** (*incidence matrix*) என்பது இரு தொகுதிகளின் உறுப்புகளுக்கு இடையேயுள்ள படுகை உறவைக் காட்டும் ஒரு தருக்க அணியாகும். இரு தொகுதிகளையும் முறையே *X*, *Y* என எடுத்துக்கொண்டால், *X* இன் உறுப்புகள் ஒவ்வொன்றுக்கும் ஒரு நிரையும் (வரிசையும்) *Y* இன் ஒவ்வொரு உறுப்புகளுக்கும் ஒரு நிரலும் படுகை அணியில் இருக்கும். முதல் தொகுதியின் உறுப்பு *x* க்கும், இரண்டாவது தொகுதி *y* க்கும் இடையே உறவு (படுகை) இருந்தால், *x* நிரை மற்றும் *y* நிரலிலுள்ள உறுப்பு '1' ஆகவும், *x* க்கும் *y* க்கும் இடையில் உறவு இல்லாவிடில் '0' ஆகவும் இருக்கும்.  

## கோட்டுருவியல்

### திசையிலா, திசையுள்ள கோட்டுருக்கள்
கோட்டுருவியலில் ஒரு கோட்டுருவிற்கு திசைபோக்குள்ள மற்றும் திசைபோக்கற்ற என இருவிதமான படுகை அணிகள் உள்ளன.  

ஒரு <math>n\times m</math> திசையிலாக் கோட்டுருவின் திசைப்போக்கற்ற படுகை அணி (அல்லது சுருக்கமாக படுகை அணி) *B* பின்வருமாறு வரையறுக்கப்படுகிறது:  
:<math>B_{ij}=\\{\begin{array}{rl}\,1 & \text{if vertex }v_i\text{ is incident with edge }e_j, \\ 0 & \text{otherwise.}\end{array}\.</math>  
:(*n* = கோட்டுருவின் முனைகளின் எண்ணிக்கை; *m* = கோட்டுருவின் விளிம்புகளின் எண்ணிக்கை)  

;எடுத்துக்காட்டு:  
**align= class=wikitable**

| e<sub>1</sub> | e<sub>2</sub> | e<sub>3</sub> | e<sub>4</sub> |
| --- | --- | --- | --- |
| =  
<math>  
\begin{bmatrix}  
1 & 1 & 1 & 0 \\  
1 & 0 & 0 & 0 \\  
0 & 1 & 0 & 1 \\  
0 & 0 & 1 & 1 \\  
\end{bmatrix}.  
</math>  
|}  

கோட்டுருவின் ஒவ்வொரு விளிம்பும் இரு முனைகளுடன் இணைக்கப்பட்டிருப்பதால், படுகை அணியின் ஒவ்வொரு நிரலின் கூட்டுத்தொகையும் 2 ஆக உள்ளது.  

<math>n\times m</math> திசையுள்ள கோட்டுருவின் படுகை அணி *B* பின்வருமாறு வரையறுக்கப்படுகிறது:  
:<math>B_{ij}=\\{\begin{array}{rl}  
{-1} & \text{if edge }e_j\text{ leaves vertex }v_i, \\  
\phantom{-}1 & \text{if edge }e_j\text{ enters vertex }v_i, \\  
\phantom{-}0 & \text{otherwise.}  
\end{array}\.</math>  
:(*n* = கோட்டுருவின் முனைகளின் எண்ணிக்கை; *m* = கோட்டுருவின் விளிம்புகளின் எண்ணிக்கை)  

(பல கணித நூலாசிரியர்கள் எதிர்க் குறி வழமையையும் பயன்படுத்துகின்றனர்)
# இலாகூர் அறிவுப் பூங்கா

**இலாகூர் அறிவுப் பூங்கா** (*Lahore High Court*) என்பது பாக்கித்தான் நாட்டின் இலாகூர் மாவட்டத்தில் உள்ள பெடியன் சாலையில் 852 ஏக்கர் பரப்பளவில் கட்டுமானத்தின் கீழ் உள்ள ஓர் அறிவியல் பூங்காவாகும்.  

1 பில்லியன் டாலர் ஆரம்ப முதலீட்டில் லாகூர் அறிவியல் பூங்கா நிறுவனத்தால் நிர்வகிக்கப்படுகிறது, இதில் $200 மில்லியன் பஞ்சாப் அரசாங்கம் முதலீடு செய்துள்ளது. இந்த திட்டத்தை புரோசுட்டு &amp;amp; சல்லிவன் என்ற அமெரிக்க நிறுவனத்தினர் வடிவமைத்துள்ளனர். பூங்காவில் பல்கலைக்கழகங்கள், அறிவியல் மற்றும் கண்டுபிடிப்பு மையங்கள், சில்லறை மற்றும் மத்திய வணிக மாவட்டம், குடியிருப்பு மாவட்டம், பொழுதுபோக்கு மண்டலம் மற்றும் பசுமைப் பகுதிகள் ஆகியவை உள்ளன.  

பாக்கித்தான் சிறுநீரகம் மற்றும் கல்லீரல் நிறுவனம் மற்றும் ஆராய்ச்சி மையம் இப்பூங்காவில் கட்டப்பட்டு வருகிறது.  

## மூலத் திட்டம்
பூங்காவின் மூலத் திட்டம் இதை ஐந்து வகைகளாகப் பிரிக்கிறது:  

- வாழ்க்கை அறிவியல் மற்றும் உயிரி தொழில்நுட்பம்,
- வடிவமைப்பு மற்றும் படைப்புத் தொழில்,
- தகவல் தொழில்நுட்பம்,
- கணினி அறிவியல்
- அறிவியல் மற்றும் பொறியியல்

2016 ஆம் ஆண்டு நிலவரப்படி, இசுலாமாபாத்து நகரத்திலுள்ள் காசுமோட்டு தகவல் தொழில்நுட்ப நிறுவனம் மற்றும் இலான்காசுட்டர் பல்கலைக்கழகம் இணைந்து பூங்காவில் ஒரு பட்டதாரி பள்ளியை அமைக்கும். தகவல் தொழில்நுட்ப பல்கலைக்கழகமும் அதன் வளாகத்தை பூங்காவிற்கு மாற்றும்.
# அர்ஃபா மென்பொருள் தொழில்நுட்பப் பூங்கா



**அர்ஃபா மென்பொருள் தொழில்நுட்பப் பூங்கா** (*Arfa Software Technology Park*) பாக்கித்தான் நாட்டின் லாகூர் நகரிலுள்ள ஒரு வானாளாவிய கட்டடமாகும். முன்னதாக இது மென்பொருள் தொழில்நுட்பப் பூங்கா என அறியப்பட்டது. இத்தகவல் தொழில்நுட்பப் பூங்கா 2009 ஆம் ஆண்டில் கட்டப்பட்டது. தகவல் தொழில்நுட்பப் பல்கலைக்கழகமும் பஞ்சாப் தகவல் தொழில்நுட்ப வாரியமும் இங்கு இடம்பெற்றுள்ளன. பிரதான கட்டிடம் 17 மாடிகளைக் கொண்டுள்ளது மற்றும் 106 மீட்டர் உயரம் கொண்டது. இது தற்போது லாகூரில் உள்ள மிக உயரமான கட்டிடம் ஆகும்.  

15 ஜனவரி 2012 ஆம் ஆண்டு சனவரி மாதம் 15 ஆம் தேதியன்று பஞ்சாப் முதலமைச்சர் மியான் சாபாசு செரீப் , 16 வயதில் இறந்த மைக்ரோசாப்ட் சான்றளிக்கப்பட்ட இளைய தொழில் வல்லுநர் அர்ஃபா கரீமு நினைவாக மென்பொருள் தொழில்நுட்பப் பூங்காவின் பெயரை அர்ஃபா மென்பொருள் தொழில்நுட்பப் பூங்காவாக மாற்றுவதாக அறிவித்தார்
# தந்தை பெரியார் கானுயிர் காப்பகம்



**தந்தை பெரியார் கானுயிர் காப்பகம்** (*Thanthai Periyar Wildlife Sanctuary*) என்பது இந்திய மாநிலமான தமிழ்நாட்டின் ஈரோடு மாவட்டத்தில் மேற்குத் தொடர்ச்சி மலைகள் மற்றும் கிழக்குத் தொடர்ச்சி மலைகள் இரண்டையும் கடந்து அமைக்க முன்மொழியப்பட்ட பாதுகாக்கப்பட்ட பகுதியாகும். இது மார்ச் 2023-ல் தமிழ்நாடு அரசால் அறிவிக்கப்பட்டது. தமிழ்நாட்டின் 18ஆவது வனவிலங்கு சரணாலயமாக இது அமையும். இது வனப்பகுதியை உள்ளடக்கி மேற்கு தமிழ்நாட்டின் ஈரோடு மாவட்டத்தில் கோபிசெட்டிபாளையம் மற்றும் அந்தியூர் வட்டங்களின் சில பகுதிகளை உள்ளடக்கி அமைந்துள்ளது.
# சந்து லால்


**சந்து லால் மல்கோத்ரா**(*Chandu Lal Malhotra*) (1766 - 15 ஏப்ரல் 1845), **மகாராஜா சந்து லால்** என்றும் அறியப்பட்ட இவர், ஐதராபாத் நிசாம் சிக்கந்தர் ஜாவின் 3வது தலைமை அமைச்சராக (1833-1844) இருந்தார். இவர் ஐதராபாத் இராச்சியத்தில் (இப்போது ஐதராபாத்து ) இல் பிறந்தார். மேலும், இந்தியாவின் ரேபரலியைச் சேர்ந்தவர். இவர் உருது, ஐதாராபாத்தி, பஞ்சாபி மற்றும் பாரசீக மொழிகளின் கவிஞரும் ஆவார்.  

## குடும்பம்
சந்து லால் சதன், மல்கோத்ரா குடும்பத்தில் பிறந்தவர். இவர் இந்து கத்ரி பின்னணியில் இருந்து வந்தவர் என்று மற்றொரு ஆதாரம் கூருகிறது. இவரது தந்தை நரேன் தாசு ரேபரலியில் இருந்து ஐதராபாத் மாநிலத்திற்கு குடிபெயர்ந்தவர். இந்துக்களான இவருடைய முன்னோர்கள், முகலாய அரசவையில் பணியாற்றியவர்கள். பின்னர் நவாப் சிக்கந்தர் ஜாவிடமிருந்து *ராஜா பகதூர்* என்ற பட்டத்தைப் பெற்றார். சிக்கந்தர் ஜா இவரை தனது ராணுவத்தின் கணக்கு அதிகாரியாக தேர்ந்தெடுத்தார். 1819 இல் சிக்கந்தர் ஜாவிடமிருந்து சந்து லால் *மகாராஜா* பட்டத்தையும் ஒரு கோடி ஐதராபாதி ரூபாய் ரொக்கப் பரிசையும் பெற்றார். 1822 இல் நவாப் நசீர் உத் தவ்லாவிடமிருந்து *ராஜா இ ராஜகன்* என்ற பட்டத்துடன் ஏழாயிரம் குதிரை வீரர்களின் தலைவராக நியமிக்கப்பட்டார். 1833 இல் மோனிர்-உல்-முல்க் இறந்த பிறகு, அவருக்குப் பிறகு சந்து லால் பிரதமரானார்.  

## பிரதம அமைச்சர்
ஐதராபாத் இராச்சியத்தில் சந்து லால் 1808 ஆம் ஆண்டு பின்னர் 1832 ஆம் ஆண்டு கிபி 1843 ஆம் ஆண்டு வரை என இருமுறை பிரதம அமைச்சராக இருந்தார்.  

## கவிஞர்
சந்து லால் ("சதன்" என்ற புனைப்பெயரைப் பயன்படுத்தினார்) ஒரு கற்றறிந்தவராக, உருது கவிதை மற்றும் இலக்கியத்தின் புரவலராக இருந்தார். இவரது ஆதரவால் உருது கவிஞர்கள் இவரது அரசவைக்கு வந்தனர். தில்லியிலிருந்து ஐதராபாத்து மாநிலத்திற்கு முகமது இப்ராகிம் சாக் மற்றும் பக்சு நாசிக் போன்ற வட இந்தியக் கவிஞர்களை இவர் அழைத்தார். ஆனால் சில காரணங்களால் அவர்களால் வர முடியவில்லை. இவர் பிரதம மந்திரியாக இருந்தபோதிலும், தொடர்ந்து முசைராவில் கலந்து கொண்டார்.  

## இதனையும் காண்க

- வித்தல் சுந்தர்
# இராம பிரபா


**இரமா பிரபா** (*Rama Prabha*) என்பவர் ஓர் இந்திய நடிகை ஆவார். இவர் தெலுங்கு, தமிழ், இந்தி படங்களில் நடித்துள்ளார். இவர் 1,400 க்கும் மேற்பட்ட படங்களில் நடித்துள்ளார் இவர் தன் ஆறு தசாப்தங்களுக்கும் மேலான தொழில் வாழ்க்கையுடன் தென்னிந்தியத் திரைப்படத்துறையில் அனைத்து தலைமுறைகளிலும் உச்ச நட்சத்திரங்களுடன் திரையில் தோன்றியுள்ள ஒரு குணச்சித்திரக் கலைஞராகப் புகழ் பெற்றார். 1970 மற்றும் 1980 களில் நகைச்சுவை நடிகர் இராஜா பாபுவுடன் தெலுங்கு திரையில் குறிப்பிடத்தக்க ஜோடியாக உருவானார். இவர் 1968 முதல் சாந்தி நிலையம் மற்றும் பல படங்களில் நாகேசுக்கு ஜோடியாக நடித்தார். இவர் இந்தியில் மெஹ்மூத் ஜோடியாக *தோ பூல்* படத்தில் நடித்தார்.  

## தனிப்பட்ட வாழ்க்கை
இவர் ஒரு மாத குழந்தையாக இருந்தபோது, இவருடைய தந்தையின் சகோதரி தத்தெடுத்துக் கொண்டு ஊட்டிக்கு குடிபெயர்ந்தார். பிரபாவின் குழந்தைப் பருவம் 14 ஆண்டுகள் வரை அங்கேயே கழிந்தது பிறகு சென்னைக்கு இடம் பெயர்ந்தனர். தற்போது மதனப்பள்ளி அருகே உள்ள வயல்பாடு என்ற இடத்தில் வசித்து வருகிறார்.  

இவர் தன் சகோதரியின் மகள் விஜய சாமுண்டேஸ்வரியை ஒரு வயது குழந்தையாக இருந்தபோது தத்தெடுத்தார். விஜய சாமுண்டி நடிகர் இராஜேந்திர பிரசாத்தை மணந்தார்.  

## விருதுகள்

- சிறந்த நகைச்சுவை நடிகைக்கான நந்தி விருதை லஹிரி லஹிரி லஹிரிலோ (2002) என்ற படத்திற்காக பெற்றார்.
# தசகுமார சரிதம்


**தசகுமார சரிதம்** (பத்து இளைஞர்களின் கதை) (தேவநாகரி: दशकुमारचरित) என்பது தண்டியலங்காரம், அவந்தி சுந்தரி, காவிய தர்சனம் போன்ற நூல்களை இயற்றிய தண்டி என்பவர் சமஸ்கிருத மொழியில் எழுதிய 10 இளைஞர்களின் உரைநடைக் காதல் காவியம் ஆகும். இக்காவியம் எட்டாம் நூற்றாண்டு வரை செழித்து வளர்ந்ததாக நம்பப்படுகிறது. இருப்பினும், அதன் உரை மரபு, ஆசிரியரின் அடையாளம் மற்றும் இயற்றப்பட்ட காலம் குறித்து தெளிவின்மை உள்ளது.  
## நூலின் கட்டமைப்பு
தசகுமார்சரிதா நூல் கையால் எழுதப்பட்ட மற்றும் வெளியிடப்பட்ட பதிப்புகளில் பொதுவாக மூன்று பகுதிகள் உள்ளன-[1]  
1. ஆரம்ப அல்லது பூர்வாங்க பகுதி, ஐந்து அத்தியாங்களைக் கொண்டது. இதனை பூர்வபீடிகை என அழைக்கப்படுகிறது
1. நடுப் பகுதி எட்டு அத்தியாங்களைகொண்டது. இதில் தசகுமாரசரிதம் கூறப்படுகிறது.
1. இறுதி அல்லது பிற்சேர்க்கை பகுதியை உத்தரப்பீடிகை என அழைக்கப்படுகிறது.

இவற்றில் எட்டு அத்தியாயங்களாகப் பிரிக்கப்பட்டுள்ள இந்நூலின் நடுப்பகுதி மட்டும் தண்டியின் மூலப் படைப்பாகக் கருதப்பட்டாலும், இராஜவாகனன் பற்றிய முழுமையற்ற கதையும், ஏழு நண்பர்களின் கதைகளும் அடங்கியிருப்பதால் அது முழுமையடையாது உள்ளது. மீதமுள்ள பகுதிகள், அதாவது பூர்வ பீடிகை மற்றும் உத்தர பீடிகை ஆகியவை பிற எழுத்தாளர்களின் தொகுப்புகளாகும், அவை முறையே மூல உரையின் தொடக்கத்திலும், முடிவிலும் காலப்போக்கில் சேர்க்கப்பட்டுள்ளது.  

தண்டி முழு நூலையும் முதலில் இயற்றியிருக்க வேண்டும் என்று அறிஞர்கள் கருதுகின்றனர், ஆனால் பின்னர், சில காரணங்களால், அந்த பகுதிகள் அழிக்கப்பட்டது. தண்டியின் மூல நூலில் எட்டு குமாரர்களின் கதை மட்டுமே உள்ளது. பின்னர் புஷ்போத்பவன் மற்றும் சோமதத்தன் ஆகிய இரண்டு குமார்களின் கதையைச் சேர்க்கப்பட்டதால், பத்து குமார்களின் எண்ணிக்கை நிறைவடைகிறது. அதுபோல மூல நூலின் எட்டாவது அத்தியாயத்தில் விவரிக்கப்பட்டுள்ள முழுமையடையாத விஷ்ருதன் சரிதம் உத்தராபீடிகையில் முடிக்கப்பட்டுள்ளது. தசகுமாரசரிதையின் தொடக்கத்திலும், முடிவிலும் சில உரைகள் காணாமல் உள்ளது; எனவே பத்து கதைகளில் எட்டு மட்டுமே உள்ளது. மேலும் தசகுமாரர்களில் முதல்வனான ராஜவாகனன் மற்றும் விஷ்ருதனின் கதைகள் முழுமையடையாது உள்ளது.. 1வது மற்றும் 3வது அத்தியாயத்தின் பல்வேறு எழுத்தாளர்களால் பின்னர் சேர்க்கப்பட்டதாகத் தெரிகிறது  

## நூலின் சுருக்கம்
மகத நாட்டைச் சேர்ந்த இளவரசர்கள் மற்றும் அமைச்சர் மற்றும் படைத்தலைவர்களின் மகன்களான பத்து இளைஞர்களின் வீரதீர சாகசங்களை விவரிக்கிறது. தேவதைகள், பேய்கள், விபச்சாரிகள், சூதாட்டக்காரர்கள், வினோதமான பெண்களின் சூழ்ச்சிகள், வியக்க வைக்கும் தற்செயல் நிகழ்வுகள், சேவல் சண்டைகள், மானுடச்சண்டைகள், சூனியம், கொலை, கொள்ளைகள் மற்றும் போர்கள் போன்றவற்றின் நிகழ்வுகளாள் இக்ககதை நிரம்பியுள்ளது. எடுத்துக்காட்டாக, இக்காவியத்தின் ஆறாவது அத்தியாயத்தில், தனது வருங்கால கணவருக்கு சாதம் மற்றும் காய்கறிகளின் நறுமண உணவை நேர்த்தியாகத் தயாரிக்க்கும் ஒரு இளம் பெண்ணின் உடற்கூறியல் அம்சங்கள் அனைத்தும் மிகவும் வெளிப்படையாக விவரிக்கப்பட்டுள்ளது. இதன் ஏழாவது அத்தியாயத்தில் இளைஞன் மந்திர குப்தனின் காதலி, காதல் மிகுதியால் மந்திர குபதனின் உதடுகளை பல முறை கவ்வி சல்லாபம் மேற்கொண்டதால், மந்திர குப்தனின் உதடுகள் வீங்கியதால் உதட்டை மூடும் போது வேதனை உள்ளது என நூலாசிரியர் குறிப்பிடுகிறார்..  

## தச குமாரர்களின் பெயர்கள்
1. இராஜவாகனன் (राजवाहन)
1. சோமதத்தன் (सोमदत्त)
1. புஷ்போத்பவன் (पुष्पोद्भव)
1. அபகார்வர்மனன் (अपहारवर्मन)
1. உபகார்வர்மன் (उपहारवर्मन)
1. அர்த்தபாலன் (अर्थपाल)
1. பிரமதி (प्रमति)
1. மித்திரகுப்தன் (मित्रगुप्त)
1. மந்திரகுப்தன் (मंत्रगुप्त)
1. விஷ்ருதன் (विश्रुत).
# காவிய தர்சனம்

**காவியதர்சனம்** (சமசுகிருதம்: काव्यादर्श, Kāvyādarśa), தண்டியலங்காரம், தசகுமார சரிதம், அவந்தி சுந்தரி போன்ற காவியங்களை இயற்றிய வட மொழிப் புலவர் தண்டி எழுதியது. இது சமஸ்கிருத மொழியில் எஞ்சியிருக்கும் கவிதைகளின் ஆரம்பகால வடிவம் ஆகும்..  
## உள்ளடக்கம்
காவிய தர்சனம் நூல் 3 அத்தியாயங்களாகப் பிரிக்கப்பட்டுள்ளது, பெரும்பாலான அச்சிடப்பட்ட பதிப்புகளில், ஒன்றைத் தவிர, மற்ற பதிப்புகளின் மூன்றாவது அத்தியாயம் மட்டும் இரண்டாகப் பிரிக்கப்பட்டுள்ளது. அச்சிடப்பட்ட பதிப்புகளில் பெரும்பாலானவை 663 கவிதைகள் மற்றும் 660 கவிதைகளைக் கொண்டுள்ளது. காவ்யதர்சன நூலில், ஒரு கவிதையின் அழகு, அதன் சொல்லாட்சி சாதனங்களைப் பயன்படுத்துவதிலிருந்து பெறப்பட்டது என்று புலவர் தண்டி குறிப்பிடுகிறார்.. இந்நூலில் தண்டி முப்பத்தாறு வகைகளை வேறுபடுத்திக் காட்டியுள்ளார்.. குணப்பிரஸ்தானாவின் முக்கிய ஆதரவாளராக தண்டி இருந்தார். இவரது கவிதையில் தள்ளல், நன்மை, ஒற்றுமை, அழகு, விளக்கம், வீரம் போன்ற குணங்கள் அல்லது நற்பண்புகளின் கலவையைக் கொண்டது.  
## செல்வாக்கbhhjj
காவ்யதர்சனம் நூலை கன்னடம், சிங்களம், பாலி, தமிழ் மற்றும் திபெத்திய மொழிகளில் மொழிபெயர்க்கப்பட்டுள்ளது. அப்பைய தீட்சிதர் (1520-1592) உள்ளிட்ட சமஸ்கிருதத்தின் முன்னோடி அறிஞர்களால் இது பரவலாக மேற்கோள் காட்டப்பட்டது; இது மன்னர் போஜனால் (1011-1055) இக்கவிதை நூல் முழுமையாக்கப்பட்டது..
# காசா மாவட்டம்



**காசா மாவட்டம்** (*Gasa District*) பூட்டான் நாட்டின் 20 மாவட்டங்களில் ஒன்றாகும். இம்மாவட்ட பூட்டானின் வடக்கில் உள்ளது. இம்மாவட்டத்தின் வடக்குப் பகுதி இமயமலையில் வட4500 மீட்டர் உயரத்திலும்; தெற்குப் பகுதி 1500 மீட்டர் உயரத்திலும் அமைந்துள்ளது. இதன் வடக்கில் திபெத் தன்னாட்சிப் பகுதி உள்ளது. இம்மாவட்டத்தில் திஃசொங்கா மொழி பேசப்படுகிறது. இது 3,117 சதுர கிலோ மீட்டர் பரப்பளவும், 20005ம் ஆண்டின் கணக்கெடுப்பின்படி, 3,116 மக்கள் தொகையும் கொண்டது.  
அவைகள் வருமாறு:  
- காமெத் கிராமம்
- காடோத் கிராமம்
- லாயா கிராமம்
- லுனானா கிராமம்

## புவியியல்
இமயமலையில் அமைந்த காசா மாவட்டத்தின் வடக்கில் திபெத் தன்னாட்சிப் பகுதியும், தெற்கில் திம்பு மாவட்டம் உள்ளது.  

## இதனையும் காண்க
- திம்பு மாவட்டம்
# பக்ரிடே



**பக்ரிடே** (*Bagridae*) என்பது கெளிறு மீன் குடும்பமாகும். இவை ஆப்பிரிக்கா (*பாக்ரசு*) மற்றும் ஆசியா (மற்ற அனைத்து பேரினங்கள்) சப்பானிலிருந்து போர்னியோ வரை காணப்படுகின்றன. இக்குடும்பத்தில் சுமார் 245 சிற்றினங்கள் அடங்கும். இந்த மீன்கள் பொதுவாக **வெற்றுடல் கெளிறு மீன்** அல்லது **பக்ரிட் கெளிறு மீன்** என்று அழைக்கப்படுகின்றன.  

இக்குடும்ப மீன்கள் உணவாகப் பயன்படுகின்றன. சில சிற்றினங்கள் அலங்கார மீன்களாகவும் வளர்க்கப்படுகின்றன.  

## வகைப்பாட்டியல்
இந்த குடும்பத்தின் வகைப்பாட்டியல் மறுவரையறுக்கப்பட்டது. நெல்சனால் 1994-ல் வகைப்படுத்திய இக்குடும்பம் 2006-ல் மிகவும் வித்தியாசமானதாக உள்ளது. *கிளாரொடெயிடே* மற்றும் *ஆசுட்ரோகிளானிடே* ஆகியவை முன்பு பாக்ரிட்களாக இருந்த சிற்றினங்களைக் கொண்டுள்ளன. ஆசெனோகிளானிடிடே என்பது சில ஆதாரங்களின் அடிப்படையில் கிளரோட்டிடேயின் துணைக் குடும்பமாகவும், மற்றவை கெப்டாப்டெரிடேயின் சகோதர குழுவாகவும், இதன் சொந்த குடும்பமாகவும் கருதப்படுகிறது. சில வகைப்பாட்டியலாளர்கள் *கோராபாக்ரசு* பேரினத்தை *கோராபக்ரிடே* குடும்பத்தில் இரண்டு வகைகளுடன் சேர்த்து தற்போது *ஷில்பீடே*யில் இருப்பதாகக் கருதுகின்றனர்.  

இக்குடும்பம் ஒற்றை உயிரலகு தொகுதிக் குடும்பமா இல்லையா என்பது தெளிவாக இல்லை. மற்ற கெளுத்தி மீன்களுடன் இதன் உறவு என்னவாக இருக்கும் என்பதிலும் தெளிவில்லை.
# இராசிராம் தெப்பர்மா


**இராசிராம் தெப்பர்மா** (*Rashiram Debbarma*) இந்தியாவைச் சேர்ந்த ஓர் அரசியல்வாதியாவார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். 1977, 1983, 1988 மற்றும் 1993 ஆம் ஆண்டுகளில் திரிபுரா சட்டமன்றத்தில் மண்டைபசார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். புத்து லட்சுமி என்ற பெண்னை திருமணம் செய்து கொண்டார். இராசிராம் தெப்பர்மா 2019 ஆம் ஆண்டு ஆகத்து மாதம் 5 ஆம் தேதியன்று இறந்தார்.  

1977 ஆம் ஆண்டில் நடைபெற்ற தேர்தலில் மண்டைபசார் சட்டமன்றத் தொகுதியில் காசிரோட்டு தெப்பர்மாவுக்கு எதிராக இராசிராம் தெப்பர்மா போட்டியிட்டு வெற்றி பெற்றார்.  

1983, 1988, 1993 ஆம் ஆண்டுகளில் இதே சட்டமன்றத் தொகுதியில் மீண்டும் போட்டியிட்டு வெற்றி பெற்றார்.
# மனோரஞ்சன் தெப்பர்மா



**மனோரஞ்சன் தெப்பர்மா** (*Manoranjan Debbarma*) இந்தியாவைச் சேர்ந்த ஓர் அரசியல்வாதியாவார். இராசிராம் தெப்பர்மா, மனோரஞ்சன் தெப்பர்மா புத்து லட்சுமி தம்பதியருக்கு 1962 ஆம் ஆண்டு ஆகத்து மாதம் 5 ஆம் தேதியன்று மகனாகப் பிறந்தார். அகர்த்தலாவிலுள்ள பிர் பிக்ரம் நினைவு கல்லூரியில் 2009 ஆம் ஆண்டில் பட்டப்படிப்பை முடித்தார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். 1998, 2018 ஆம் ஆண்டுகளில் திரிபுரா சட்டமன்றத்தில் மேற்கு திரிபுராவிலுள்ள மண்டைபசார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# ரீட்டா (மீன்)



***ரீட்டா*** (*Rita*) என்பது தெற்காசியாவில் காணப்படும் பாக்ரிடே குடும்பத்தைச் சேர்ந்த மீன் பேரினமாகும். இந்த பேரின மீன்கள் ஒற்றை இணை கீழ்த்தாடை உணர் இழைகளைக் கொண்டுள்ளன. ஒரு நீளமான வெபெரியன் கருவியானது பிடர் எலும்புடன் இணைக்கப்பட்ட கடைநுதெலும்பு உள்ள உணர்ச்சி கால்வாயில் உறுதியாக தைக்கப்பட்டுள்ளது.  

## சிற்றினங்கள்
இந்த பேரினத்தில் தற்போது 7 அங்கீகரிக்கப்பட்ட சிற்றினங்கள் உள்ளன:  

- *ரீட்டா பகாலு* <small>கே.கே.லால், திவேதி & ஆர்.கே.சிங், 2016</small>
- *ரீட்டா கிரைசியா* <small>எப். டே, 1877</small>
- *ரீட்டா கோக்ரா* <small>(சைக்சு, 1839)</small>
- *ரீட்டா குத்துர்னி* <small>(சைக்சு, 1839)</small>
- *ரீட்டா மேக்ராகாந்தசு* <small>என் ஜி, 2004</small>
- *ரீட்டா ரீட்டா* <small>(எப். ஹாமில்டன், 1822)</small>
- *ரீட்டா சாசெர்டோடம்* <small>ஜே. ஆண்டர்சன், 1879</small>
# கோவிந்த் சிங் நேகி

**கோவிந்த் சிங் நேகி** (Govind Singh Negi) இந்தியாவைச் சேர்ந்த ஓர் அரசியல்வாதியாவார். உத்தரப் பிரதேச மாநில அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1969, 1974 மற்றும் 1977 ஆம் ஆண்டுகளில் நடைபெற்ற தேர்தல்களில் தெக்ரி தொகுயிலிருந்து உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்  

பொதுவுடைமைவாதிகளின் சக்தி ஒரு காலத்தில் இலால்காட்டியில் இருந்தது.  

பிரதாப்நகர், தெக்ரி ஒரு காலத்தில் இலால்காட்டி என்று அழைக்கப்பட்டது  

1969, 1974, 1977 ஆம் ஆண்டுகளில் கோவிந்த் சிங் நேகி இங்கிருந்துதான் இந்தியப் பொதுவுடைமைக் கட்சியின் வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

கோவிந்த் சிங் நேகிக்கு காங்கிரசு கட்சி தெக்ரி தொகுதியை விட்டுக்கொடுத்து வருகிறது. அவரும் தொடர்ந்து வெற்றி பெற்றும் வருகிறார். காங்கிரசு கட்சியினர் இங்கு போட்டியிட்டாலும் பொதுவுடைமைக் கட்சியுடன் தொடர்புடைய பெரும்பாலான மக்கள் எங்கும் சிவப்புக் கொடிகளை விரும்பினார்கள். அதனால்தான் இது லால்காட்டி என்று அழைக்கப்பட்டது.  

கோவிந்த் சிங் நேகி ஒரு கற்றறிந்த அரசியல்வாதியாகவும் ஒரு வழக்கறிஞராகவும் இருந்தார். பின்னர் டேராடூனில் புகழ்பெற்ற வழக்கறிஞராகப் பணியாற்றினார். மோதல்களின் பூமியாக இருந்ததால், இந்த பாகீரதி பள்ளத்தாக்கு பூரி லால் காதி என்று அழைக்கப்பட்டது. பொதுவுடைமைக் கட்சியினருக்கு உறுதியான தொகுதியாக இது இருந்தது. இவ்வாய்ப்பை நிறைய எழுதவும் படிக்கவும் பயன்படுத்துகிறார்கள். மக்கள் பிரதிநிதிகளுக்கு இக்கல்வி மிகவும் முக்கியமானதாகும்.  

கோவிந்த் சிங் நேகி, பட்டி தர்மாந்தல் மாவட்டம் தாலுகா பிரதாப்நகர் தாலுக்கா, தர்கோட்டு கிராமத்தைச் சேர்ந்தவராவார்.
# பக்சு நாசிக்


**இமாம் பக்சு நாசிக்** (*Baksh Nasikh* ; 1776-1839) இலக்னோவை கவிதை மற்றும் புதுமைகளின் மையமாக ஊக்குவிப்பதில் தனது பங்கிற்காக குறிப்பிடப்பட்ட முகலாயர் காலத்தின் உருதுக் கவிஞர் ஆவார். இவர் முதலில் மீர் காசிம் அலியின் ஆதரவைப் பெறுவதில் வெற்றி பெற்றார். 1830 களில் சக கசல் எழுத்தாளர் மற்றும் இலக்னோவி குவாஜா ஐதர் அலி ஆதிசுடன் நாசிக் ஒரு போட்டியை வளர்த்துக் கொண்டார். அயோத்தி நவாப்பின் ஆதரவை மறுத்த பிறகு, நாசிக் இலக்னோவை விட்டு வெளியேற வேண்டிய கட்டாயம் ஏற்பட்டது. பின்னர், அமைச்சர் அக்கீம் மெக்தி ஆட்சியில் இருந்தபோது தப்பி ஓடிய இவர், 1837 இல் மெக்தியின் மரணத்திற்குப் பிறகு நாடு திரும்பினார். இவர் 1839 இல் இலக்னோவில் இறந்தார். பகதூர் சா சாஃபரின் ஆட்சிக்காலம் வரை கசல் கவிதை கலை அதன் பழைய புகழுக்கு திரும்பியது, இப்போது தில்லியில் இது உயிர்ப்புடன் உள்ளது.  

## இதனையும் காண்க

- கசல்
# ஆக்டினோடுரா



**பட்டைச்சிறகி** (*Barwing*) அல்லது ***ஆக்டினோடுரா*** என்பது லியோத்ரிச்சிடே குடும்பத்தில் உள்ள பாசரின் பறவைகளின் பேரினம் ஆகும். இவை தெற்காசியாவின் மலைப்பகுதிகளில், கிழக்கு இந்தியாவிலிருந்து சீனா மற்றும் தைவான் வரை காணப்படுகின்றன.  

## இனங்கள்
இந்த பேரினத்தில் ஒன்பது சிற்றினங்கள் உள்ளன.  
| பட்டை தொண்டை மின்லா | *ஆக்டினோடுரா இசுட்ரிகுலா* | இந்தியா, தெற்கு சீனா மற்றும் பூட்டான் வழியாக மத்திய நேபாளம் |
| --- | --- | --- |
| கண்கண்ணாடி பட்டைச்சிறகி | *ஆக்டினோடுரா ராம்சயி* | சீனா, லாவோஸ், மியான்மர், தாய்லாந்து, வியட்நாம். |
| துரு முதுகு பட்டைச்சிறகி | *ஆக்டினோடுரா எகர்டோனி* | தென்கிழக்கு ஆசியா இமயமலை முதல் வடகிழக்கு மியான்மர் வரை. |
| நீலச்சிறகு மின்லா | *ஆக்டினோடுரா சயனோரோப்டெரா* | வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து, திபெத்து, வியட்நாம். |
| கோரி தொண்டை பட்டைச்சிறகி | *ஆக்டினோடுரா நிபாலென்சிஸ்* | பூட்டான், இந்தியா, திபெத்து, நேபாளம். |
| கறுந்தலை பட்டைச்சிறகி | *ஆக்டினோடுரா சோடாங்கோரம்* | லாவோஸ், வியட்நாம் |
| வரி பட்டைச்சிறகி | *ஆக்டினோடுரா சோலியே* | சீனா, வியட்நாம். |
| வரிமார்பு பட்டைச்சிறகி | *ஆக்டினோடுரா வால்டேனி* | மேற்கு யுன்னான், தெற்கு திபெத்து, வடகிழக்கு இந்தியா, மியான்மர். |
| தைவான் பட்டைச்சிறகி | *ஆக்டினோடுரா மோரிசோனியானா* | தைவான் |
# தைவான் பட்டைச்சிறகி



**தைவான் பட்டைச்சிறகி** (*Taiwan barwing*) அல்லது **பார்மோசன் பட்டைச்சிறகி** (*ஆக்டினோடுரா மோரிசோனியானா*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தைவானில் காணப்படுகிறது. இதன் இயற்கை வாழிடம் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.